ઉત્તર ગુજરાત અને સૌરાષ્ટ્રમાં ગુરુવારે કમોસમી વરસાદ થતાં ખેડૂતો ચિંતામાં મૂકાયા છે. અછતની સ્થિતિમાં કમોસમી વરસાદ થતાં રવિ પાક ખરાબ થવાની દહેશત વધી છે. દિવાળીના માહોલમાં વરસાદને કારણે વાતાવરણ પણ બગડ્યું છે. દેવભૂમિ દ્વારકાના જામરાવલમાં અને કચ્છના નખત્રાણા પંથકમાં ગુરુવારે બપોરે કમોસમી વરસાદી ઝાપટાં વરસ્યાં હતાં. અચાનક વરસેલા ઝાપટાને કારણે ગરમીથી લોકોએ જોકે, રાહત અનુભવી હતી.